Fin a’l 1985 no i ga mai otenjùo partegołari rezultadi parché no i gaveva in scuadra parsonaji forti, ma inte’l draft de chel’ano i ga sejesto Patrick Ewing, che’l restarà in scuadra par cuìndaze ani (dopo A rivarà anca Allan Houston e Latrell Sprewell) fin che el se farà mal. Inte i ani Domiłe no i ze stài mìa tanto protagonisti, njanca dopo l’arivo de l'ałenador Mike D’Antoni; A se pol ben dir che a New York, anca a càuza de’l nome inportante de ła sità, A ze pasà tanti de chiłi zogadori che parò no i ga łasà nesun senjo: A baste pensar a Amar’e Stoudemire (contrato da 100 miłioni de dòłari), Chauncey Billups, el nostran Danilo Gallinari, Baron Davis, Carmelo Anthony.